Source: https://www.fishop.sk/obchodne-podmienky/vseobecne-obchodne-podmienky
Timestamp: 2019-08-25 11:57:15+00:00
Document Index: 15055877

Matched Legal Cases: ['Čl.9', 'Čl.12', '§ 7', '§457', '§ 622', '§ 623']

Druhé plášte
Člny M-Boat
Člny Boat 007
Člny JRC
Feeder, Prívlač
Články a viedeá
Lov sumcov na podvodný plavák
Recenzia feedrového prútu GIANTS FISHING DELUXE FEEDER
Obchodné podmienky a reklamačný poriadok predávajúceho FISHOP s.r.o.
Čl.9- Nadobudnutie vlastníctva
Čl.12- Poučenie o uplatnení práva spotrebiteľa na odstúpenie od zmluvy
Tieto všeobecné obchodné podmienky upravujú práva a povinnosti zmluvných strán vyplývajúce z kúpnej zmluvy uzatvorenej medzi predávajúcim, ktorým je FISHOP s.r.o. a kupujúcim, ktorej predmetom je kúpa a predaj tovaru na diaľku prostredníctvom elektronického obchodu na webovej stránke predávajúceho, e-mailom , alebo telefonickej objednávky v súlade s ustanoveniami zákona číslo 102/2014 Z.z. o ochrane spotrebiteľa pri predaji tovaru, alebo poskytovaní služieb na základe zmluvy uzatvorenej na diaľku, alebo zmluvy uzatvorenej mimo prevádzkových priestorov predávajúceho a o zmene a doplnení niektorých zákonov v znení neskorších predpisov ( ďalej len „ Zákon „ ).
FISHOP s.r.o., IČO : 31436501, DIČ : 2020415705, IČ DPH: SK2020415705, so sídlom Madáchova 2677/175, 94360 Nána, Zapísaná v Obchodnom registri Okresného súdu Nitra, oddiel Sro, Vložka: 3335/N
Telefón : +421903436489
e-mail : info@fishop.sk, fishop@fishop.sk,
Webové sídlo internetového obchodu: www.fishop.sk ( ďalej len „ E-shop")
Tieto všeobecné obchodné podmienky pre nákup tovarov prostredníctvom E-shopu predstavujú súčasť podmienok kúpnej zmluvy, ktorá sa medzi predávajúcim a kupujúcim spotrebiteľom uzatvára a ktoré si touto cestou vymienil predávajúci. Kupujúci odoslaním objednávky ( vyplnením všetkých údajov pri vytváraní objednávky a stlačením tlačidla „ (Odoslať objednávku s povinnosťou platby „) potvrdzuje predávajúcemu, že sa s týmito všeobecnými obchodnými podmienkami oboznámil , prečítal si ich, súhlasí s nimi a ich ustanoveniami v plnom rozsahu porozumel ich obsahu a s týmto obsahom predkladá návrh na uzavretie kúpnej zmluvy predávajúcemu. Pokiaľ je kupujúci spotrebiteľ registrovaným užívateľom E-shopu, súhlasí s tým, aby sa až do momentu, kým mu bude zo strany predávajúceho oznámená zmena týchto podmienok, vzťahovali tieto všeobecné obchodné podmienky na každý jeho nákup realizovaný následne po registrácii prostredníctvom E-shopu. Po oznámení takejto zmeny podmienok registrovanému užívateľovi E-shopu, bude mať tento vždy možnosť vyjadriť so zmenenými podmienkami nesúhlas a to tak, že svoju registráciu v E-shope zruší, alebo nebude cez neho realizovať ďalšie objednávky. Vykonaním objednávky po oznámení zmien v týchto podmienkach kupujúci spotrebiteľ vyjadruje svoj súhlas so zmenenými podmienkami . Na základe kúpnej zmluvy na diaľku, uzavretej spôsobom uvedeným nižšie, na ktorú sa vzťahujú tieto všeobecné obchodné podmienky predávajúci dodá objednaný tovar kupujúcemu (ďalej len ,,kúpna zmluva´´). Všeobecné obchodné podmienky sú neoddeliteľnou súčasťou kúpnej zmluvy.
Pokiaľ predávajúci a kupujúci uzatvoria písomnú kúpnu zmluvu, v ktorej si dohodnú podmienky odlišné
1. Vyplnením všetkých údajov pre vytváraní objednávky a stlačením tlačidla „Odoslať objednávku s povinnosťou platby", alebo
Kupujúci má právo odstúpiť od kúpnej zmluvy do 14 kalendárnych dní od prevzatia tovaru podľa týchto všeobecných obchodných podmienok bez udania dôvodu v súlade s ust. § 7 ods. 1. Tovar sa považuje za prevzatý kupujúcim okamihom, keď :
b) ak sa tovar, objednaný kupujúcim v jednej objednávke dodáva oddelene , okamihom prevzatia tovaru, ktorý bol dodaný , ako posledný,
Kupujúci môže využiť právo na odstúpenie od kúpnej zmluvy písomne v listinnej podobe vyplnením formulára uvedeného v prílohe k týmto obchodným podmienkam, alebo e-mailom na info@fishop.sk. Odstúpenie od kúpnej zmluvy musí obsahovať identifikáciu kupujúceho, číslo a dátum objednávky, presnú špecifikáciu tovaru, spôsob, akým má predávajúci vrátiť už prijaté plnenie najmä číslo účtu , alebo poštovú adresu. Zároveň s odstúpením od kúpnej zmluvy, najneskôr do 14 dní odo dňa odstúpenia, je kupujúci povinný doručiť predávajúcemu tovar spolu s príslušenstvom vrátane dokumentácie, návodu, záručného listu a pod. a v originálnom obale výrobcu vo forme poistenej zásielky.
Kupujúci zodpovedná len za zníženie hodnoty tovaru, ktoré vzniklo v dôsledku takého zaobchádzania s tovarom, ktoré je nad rámec zaobchádzania potrebného na zistenie vlastností a funkčnosti tovaru. Ak je tovar poškodený, alebo opotrebovaný nad rámec zaobchádzania potrebného na zistenie vlastností a funkčnosti tovaru, predávajúci je povinný vrátiť časť zaplatenej sumy zníženú v súlade s ust. §457 Občianskeho zákonníka o hodnotu spôsobenej škody, alebo nadmerného opotrebenia . Pri odstúpení od zmluvy znáša kupujúci iba náklady na vrátenie tovaru predávajúcemu, alebo osobe poverenej predávajúcim na prevzatie tovaru, ibaže nezodpovedá kvalitným požiadavkám a zároveň mal vady. V takom prípade náklady pri vrátení tovaru hradí predávajúci. Za tovar plne zodpovedajúci kvalitným požiadavkám sa považuje tovar rovnakej , alebo podobnej charakteristiky, aká je uvedená v ponuke tovaru na E-shope.
Predávajúci je povinný dodať kupujúcemu objednaný tovar, pokiaľ bola objednávka potvrdená, v dohodnutom množstve, kvalite a termíne a zabaliť ho tak aby bol pri preprave chránený. Predávajúci je povinný zabezpečiť, aby dodaný tovar bol v zmysle platných právnych predpisov SR spôsobilý na umiestnenie na slovenskom trhu. Je povinný odovzdať kupujúcemu najneskôr spolu s tovarom potvrdenie o uzavretí kúpnej zmluvy, v písomnej alebo v elektronickej forme všetky doklady potrebné na prevzatie a užívanie tovaru a ďalšie doklady, predpísané platnými právnymi predpismi. (návod na použitie, záručný list, dodací list, daňový doklad). Predávajúci má právo na riadne a včasné zaplatenie kúpnej ceny od kupujúceho za dodaný tovar.
Kupujúci je povinný byť zastihnuteľný v dňoch plánovaného doručenia buď na telefónom čísle ním určenom, alebo na adrese doručenia. Pokiaľ nie je schopný si túto povinnosť splniť je povinný informovať predávajúceho a dohodnúť sa s ním na náhradnom termíne doručenia alebo určiť náhradnú osobu, ktorá prevezme za neho tovar. Pokiaľ kupujúci bezdôvodne odmietne prevziať riadne dodávaný tovar, je povinný uhradiť predávajúcemu náklady, ktoré vznikli pri pokuse o doručenie tovaru spotrebiteľovi a následnom doručení tovaru späť k predávajúcemu. Kupujúci je povinný pri prevzatí tovaru sa preukázať platným dokladom totožnosti a umožniť tak predávajúcemu zapísať si potrebné údaje, najmä číslo dokladu totožnosti. Toto oprávnenie sa vzťahuje na osobný odber aj na kuriérsku spoločnosť.
Predávajúci zodpovedá za vady tovaru právne a faktické a kupujúci je povinný reklamáciu bezodkladne uplatniť u predávajúceho podľa platného reklamačného poriadku. Kupujúci odoslaním objednávky predávajúcemu potvrdzuje, že bol riadne informovaný o podmienkach a spôsobe reklamácie tovaru vrátane o tom, kde možno reklamáciu uplatniť. Záručná doba je 24 mesiacov, pokiaľ nebolo dohodnuté inak a začína plynúť od dátumu prevzatia tovaru kupujúcim. Kupujúci je povinný pri uplatňovaní reklamácie predložiť predávajúcemu originál daňového dokladu a originál záručného listu, ktoré obdržal od predávajúceho . Kupujúci má právo v záručnej dobe na bezplatné odstránenie vád tovaru, pokiaľ predloží predávajúcemu tovar s príslušenstvom a s dokumentáciou.
Predávajúci je zodpovedný za vady tovaru zistené na predávanom tovare pri prevzatí kupujúcim a za vady tovaru, ktoré sa vyskytnú po prevzatí a pri užívaní tovaru počas záručnej doby. Reklamačný poriadok sa vzťahuje na tovar zakúpený kupujúcim od predávajúceho vo forme elektronického obchodu na internetovej stránke elektronického E-shopu. Kupujúci si uplatňuje reklamáciu tak, že doručí tovar do prevádzkarne predávajúceho na vlastné náklady a vyplní formulár na uplatnenie reklamácie a doručí ho predávajúcemu. Podobu formulára určí predávajúci a jeho vzor umiestni na internetovej stránke predávajúceho. Kupujúci je povinný vo formulári presne označiť druh a rozsah chýb tovaru. Začiatok reklamačného konania je zároveň dňom uplatnenia reklamácie. Reklamovaný tovar je nutné doručiť do sídla predávajúceho, ak predávajúci alebo určená osoba neurčí inak. Predávajúci je povinný prijať reklamáciu. Kupujúci je povinný reklamovať chyby tovaru u predávajúceho najneskôr do uplynutia záručnej doby.
Predávajúci alebo určená osoba vydá kupujúcemu potvrdenie o uplatnení reklamácie tovaru vo vhodnej forme zvolenej predávajúcim, napr. vo forme mailu alebo v písomnej podobe, v ktorom je povinný presne označiť chyby tovaru a poučiť spotrebiteľa o jeho právach, ktoré mu vyplývajú z ust. § 622 a ust. § 623 Občianskeho zákonníka. Ak je reklamácia uplatnená prostredníctvom prostriedkov diaľkovej komunikácie, predávajúci je povinný potvrdenie o uplatnení reklamácie doručiť kupujúcemu ihneď; ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie; potvrdenie o uplatnení reklamácie sa nemusí doručovať, ak kupujúci má možnosť preukázať uplatnenie reklamácie iným spôsobom.
Ak kupujúci uplatní reklamáciu tovaru po 12 mesiacoch od kúpy a predávajúci ju zamietne, osoba, ktorá reklamáciu vybavila, je povinná v doklade o vybavení reklamácie uviesť, komu môže kupujúci zaslať tovar na odborné posúdenie. Ak je výrobok zaslaný na odborné posúdenie určenej osobe, náklady odborného posúdenia, ako aj všetky ostatné s tým súvisiace účelne vynaložené náklady znáša predávajúci bez ohľadu na výsledok odborného posúdenia. Ak kupujúci odborným posúdením preukáže zodpovednosť predávajúceho za vadu , môže reklamáciu uplatniť znova ; počas vykonávania odborného posúdenia záručná doba neplynie. Predávajúci je povinný kupujúcemu uhradiť do 14 dni odo dňa znova uplatnenia reklamácie všetky náklady vynaložené na odborné posúdenie, ako aj všetky s tým súvisiace účelne vynaložené náklady. Znova uplatnenú reklamáciu nemožno zamietnuť.
Kupujúci nemá právo uplatniť záruku na vady, o ktorých bol predávajúcim v dobe uzatvárania zmluvy upozornený a vyhlásil, že tovar preberá aj s existenciou týchto vád, alebo o ktorých s prihliadnutím k okolnostiam, za ktorých bola kúpna zmluva uzatvorená, musel vedieť. Predávajúci si vyhradzuje právo nahradiť chybný tovar za iný obdobný tovar s porovnateľnými technickými parametrami. Predávajúci nezodpovedá za chyby spôsobené najmä mechanickým poškodením, neodvratnou udalosťou- živelnou pohromou, nesprávnym zaobchádzaním - v rozpore s návodom na užívanie a obvyklým spôsobom používania.
Pokiaľ sa jedná vadu, ktorá sa nedá odstrániť alebo ktorá sa viac krát opakuje alebo o väčší počet rôznych odstrániteľných vád, ktoré bránia užívaniu tovaru, tovar bude kupujúcemu vymenený za nový alebo predávajúci vystaví dobropis kupujúcemu na vadný tovar a vráti plnenie, ktoré dostal od kupujúceho. Pre účely reklamácie sa za viac krát opakovanú odstrániteľnú vadu považuje výskyt jednej odstrániteľnej chyby viac ako dva krát. Pre účely reklamácie sa za väčší počet rôznych odstrániteľných vád viac ako troch rôznych odstrániteľných vád súčasne.
Lehota na odstúpenie od zmluvy uplynie po 14 kalendárnych dňoch odo dňa, keď Vy alebo Vami určená tretia osoba s výnimkou dopravcu, prevezmete tovar (platí v prípade, že tovar z objednávky je dodaný naraz) alebo keď Vy alebo Vami určená tretia osoba s výnimkou dopravcu prevezmete tovar, ktorý bol dodaný ako posledný (platí v prípade, ak tovar z objednávky je doručovaný oddelene na viackrát).
Pri uplatnení práva na odstúpenie od zmluvy nás informujte o svojom rozhodnutí odstúpiť od tejto zmluvy jednoznačným vyhlásením ( napríklad listom zaslaným poštou, alebo e-mailom ) na adrese : info@fishop.sk. Na tento účel môžete použiť vzorový formulár na odstúpenie od zmluvy, ktorý je Vám k dispozícii na stiahnutie
Naše obchodné meno a sídlo spoločnosti : FISHOP s.r.o., Madáchova 2677/175, 94360 Nána
Konateľ spoločnosti : Ing. Ivan Kačinec
e-mail : info@fishop.sk, fishop@fishop.sk
Telefonicky kontakt : Ing. Ivan Kačinec , +421903436489
Platba za zakúpený tovar Vám bude uhradená až po doručení vráteného tovaru späť na našu adresu alebo po predložení dokladu, preukazujúceho zaslanie tovaru späť, podľa toho, čo nastane skôr.
Pri objednaní tovaru , ktorý bežne nie je dostupný a pri získavaní ktorého nám vznikajú náklady na jeho obstaranie , máme právo na úhradu zálohy vo výške 20% z predajnej ceny takéhoto tovaru vopred.
Príloha č. 1 : VZOROVÝ FORMULÁR NA ODSTÚPENIE OD ZMLUVY na stiahnutie
( vyplňte a zašlite tento formulár len v prípade, ak si želáte odstúpiť od zmluvy )
Príloha č. 2 : Reklamačný formulár na stiahnutie
Komu : FISHOP s.r.o., Madáchova 2677/175, 94360 Nána
E-mail: info@fishop.sk
0903 436 489
+421903436489
Ak potrebujete poradiť,
alebo chcete tovar
objednať telefonicky,
neváhajte a volajte :